Seltjarnarnesi 30.03.2023

**Efni: Drög að frumvarpi til laga um endurskoðun á regluverki Jöfnunarsjóðs sveitarfélaga, 64. mál**

**árið 2023 til umsagnar.**

Bæjarstjóri Seltjarnarness mótmælir harðlega tillögum Innviðaráðuneytis hvað varðar álagningu hámarksútvars með fyrirhuguðum breytingum á regluverki Jöfnunarsjóðs.

Ég tel að með þessari breytingatillögu sé vegið mjög freklega að sjálfsákvörðunarrétti og sjálfstæði bæjarstjórnar sem stjórnvalds.

Með öðrum orðum það á að refsa okkur fyrir að leggja ekki hámarksálögur á okkar þegna. Gerum við það ekki skal refsa bæjarfélaginu með að draga samsvarandi upphæð af framlögum Jöfnunarsjóðs til bæjarfélagsins. Þetta þýðir um **194 mkr**. lækkun á árlegum framlögum Jöfnunarsjóðs til okkar.

Þess ber að geta að bæjarfélagið fékk á síðastliðnu ári **88 mkr**. lægra framlag úr Jöfnunarsjóði en það sem við greiddum inn í sjóðinn. Ég vil vil minna á að þjónustukröfur þeirra málaflokka sem framlög Jöfnunarsjóðs byggja á hafa aukist til muna og því er fyrirliggjandi breytingartillaga ráðuneytisins að mínu mati fráleit.

Þarna teljum ég að um þvingunartilburði og tilraun til miðstýringar sé að ræða og tel vegið að sjálfstæði okkar bæjarstjórnar sem stjórnvalds.

***3. Vannýting útsvars dregin frá framlögum***

***Starfshópurinn leggur til að nýti sveitarfélag ekki útsvarshlutfall að fullu komi til skerðingar á framlögum úr Jöfnunarsjóði sem nemi vannýttum útsvarstekjum, þ.e. mismuni á útsvari miðað við hámarksálagningu og útsvari miðað við álagningarhlutfall sveitarfélags.***

***Svo stuðla megi að fyrirsjáanleika í rekstri sveitarfélaganna leggur starfshópurinn til að nýtt líkan jöfnunarframlaga verði innleitt í skrefum á fjögurra ára tímabili***

Ég mótmæli þessari breytingu á regluverki Jöfnunarsjóðs og legg til að ákvæði nr. 3 í hugmyndum starfshópsins um hámarks útsvarsprósentu verði fellt út úr fyrirliggjandi tillögu Innviðaráðuneytis.

Þór Sigurgeirsson bæjarstjóri Seltjarnarness.